**A Nagyvárad Táncegyüttes Népek tengere című előadásával érkezik a Hagyományok Házába**

**Napjaink magyar néptáncmozgalmának kiemelkedő egyéniségeit látja vendégül a Népek tengere című előadásában a Nagyvárad Táncegyüttes. A Magyar Nemzeti Táncegyüttes táncos-szólistája, a nagyváradi születésű Sánta Gergő rendezésében megvalósuló folkelőadás számos elismert alkotót vonultat fel. Október 13-án a műsort a Hagyományok Házában a Határon túli magyar táncegyüttesek előadássorozat keretén belül viszik színpadra.**

A produkcióról Sánta Gergő Harangozó Gyula-díjas rendező-koreográfus így nyilatkozik: „Dallamok, melyek összekötik a népek tengerét, megegyeznek, és mégis különböznek egymástól. Népcsoportok táncai és stílusai, melyek áramlatként meghatározzák a tenger mozgását. Ha a mélybe tekintünk, meglátjuk a cseppeket, felismerjük a kimagasló individuumok táncait, mozdulatait. Ezekből a reánk hagyott cseppekből áll össze a népek tengere. A tenger végtelen, nyugodt, tomboló, csendes, ringató, fodros, tajtékzó, tündöklő.”

A Nagyvárad Táncegyüttes ebben a produkcióban olyan elismert alkotókkal dolgozik, mint Nyitrai Tamás, a Népművészet Ifjú Mestere, a Magyar Állami Népi Együttes prímása, Appelshoffer János, Harangozó Gyula-díjas táncművész, a Magyar Táncművészeti Egyetem művésztanára, Rémi Tünde, Harangozó Gyula-díjas szólótáncos, Sánta-Biró Anna, a Magyar Nemzeti Táncegyüttes táncos szólistája, Fundák Kristóf, a Népművészet Ifjú Mestere és Örökös Aranysarkantyús táncos,  illetve Fundák-Kaszai Lili, Junior Prima-díjas, Örökös Aranygyöngyös táncos, a Népművészet Ifjú Mestere -  táncművész-koreográfusok, a Fölszállott a Páva című tehetségkutató nyertes előadói.

A műsorban látható koreográfiák alkotói:
**Rémi Tünde - Appelshoffer János,
Fundák-Kaszai Lili - Fundák Kristóf
Sánta-Bíró Anna - Sánta Gergő**
Zenei szerkesztő: **Nyitrai Tamás**
Rendező koreográfus:**Sánta Gergő és Sánta-Bíró Anna**

Előadók:
A Nagyvárad Táncegyüttes tánckara:
Brugós Sándor-Csaba, Drimba Máté, Forgács Zsombor, Forgács-Popp Jácint, Joó Renáta, Kacsó Bálint, Kádár Orsolya, Kerekes Dalma, Móricz Bence, Rácz Lajos-Levente, Schmith Nándor-Gyula, Szabó Enikő-Ágnes, Szabó Mercédesz, Szerefi Ilona, Szőcs Brigitta, Szőnyi József, Tőkés Imola

A Nagyvárad Táncegyüttes zenekara:
Bartalis Botond, Dallos Levente, Herédi Zsombor m.v., Puskó Márton m.v. Szukits Éva

Fénytechnikus: Lázár Attila
Hangtechnikus: Jónucz Gabi
Ügyelő: Uri Renáta

Fényképek: Vígh László Miklós